הגיע הזמן לענות על שאלת מיליון הדולר שמטרידה את כל מי שקונה מתנות לחג. אתם צריכים להרגיש בנוח עם הסכום שתוציאו על המתנה, ולכן חשוב להגדיר תקציב מראש. כמובן שזה תלוי גם במידת הקרבה וההיכרות שלכם עם מקבל המתנה והנוהג המקובל בחוג המשפחתי והחברתי שלכם. בסופו של דבר, אתם יודעים מה אומרים "לא המחיר חשוב, אלא הכוונה". קחו בחשבון שמתנה יקרה ומפוארת מדי יכולה לעבוד לרעתכם ולגרום לתחושת מבוכה וחוסר נוחות אצל מקבל המתנה שירגיש מחויב להחזיר לכם באותו המטבע. מתנה יצירתית ומותאמת אישית עם מחשבה מאחוריה תמיד תעשה את העבודה, גם אם היא לא עולה הון תועפות.